Pernille Vermund er formand for partiet Nye Borgerlige. Hun skriver i sin nytårshilsen bl.a:

Indvandrere fra særligt muslimske lande har vist sig at have væsentligt sværere ved at tilpasse sig vores samfund og bidrage positivt end andre udlændinge.

Trods samfundets massive investeringer i integration for særligt muslimske indvandrere, klarer deres efterkommere sig generelt dårligere end forældrene. Og stadigt flere muslimske indvandrere og efterkommere sætter religiøse love over demokratisk vedtaget lovgivning, og identificerer sig med deres religion, frem for at identificere sig med vores nationale fællesskab i Danmark. Derfor oplever vi nu, at værdier som vores tryghed, sikkerhed, tillid til hinanden, solidaritet med de svageste, ytringsfrihed, religionsfrihed og vores ret til at forsamle os, er under pres.

I Nye Borgerlige har Danmark endelig fået et seriøst og rationelt parti, der tør sige det ligeud: Muslimsk indvandring medfører store problemer.

Det er formentlig en af grundene til, at Nye Borgerlige bl.a. foreslår at indføre et akut stop for ALLE nye asylansøgere til Danmark.

DF byder muslimer velkommen

Der er en del, der tror, at Dansk Folkeparti også er bekymret for muslimsk indvandring. Der er imidlertid ikke rigtigt.

I februar 2014 ændrede DF’s formand, Kristian Thulesen Dahl, partiets politik således, at muslimer ifølge DF er velkomne i Danmark på lige fod med alle andre religiøse grupper.

Desuden vil DF ikke indføre et stop for asyl. Tværtimod har partiet sagt, at de vil tage imod flere “flygtninge”.

Hvis man ønsker at reducere den muslimske indvandring, er en stemme på Nye Borgerlige derfor den eneste seriøse og rationelle mulighed.

Det kræver dog, at partiet får det nødvendige antal vælgererklæringer til at kunne komme på stemmesedlen til næste folketingsvalg.